Arutlen, et kui sageli ma  peaksin ennast kaaluma. Asjatundlik kirjandus sel teemal soovitab kaaluda korra nädalas (et siis ei saa stressi, kui see number stoppab või väga aeglaselt väiksemaks vajub), aga uudishimu on ju suur. Eks esialgu muidugi ülemäärase vee arvelt peaksid need kilod ka kiiremini kahanema (nii on iga kaalualandamisega) ja nädalavahetusel olid mul jalad üsna paistes ka, niisiis täna hommikul ma ei suutnud kiusatusele vastu seista ja steppisin natuke kaalul, mis näitas kord 102, kord 102,5. Et ennast mitte ülemäära  meelitada, võtan tänase päeva numbriks selle viimase.